สวัสดีค่ะ ประจำเดือนไม่มาจะครบ1เดือนแล้วแต่ก่อนหน้านั้นประจำเดือนมาตรงทุกเดือน แล้วเดือนที่แล้วมีเพศสัมพันธ์แล้วหลั่งนอกแต่น้ำอสุจิพุ่งมาโดนปากมดลูกเลยรีบไปล้างออกแต่ไม่ได้กินยา ผ่านไปสองอาทิตย์ตรวจครรภ์ดูขึ้น1ขีด พอผ่านไปสักพักก็มีอาการเหมือนประจำเดือนจะมาแต่ก็ไม่มา อยากทราบว่าเป็นเพราะเราเครียดหรือท้องค่ะ
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% แต่หากได้ตรวจหาการตั้งครรภ์อย่างถูกต้อง โดยตรวจหลังจากที่มีเพศสัมพันธ์ไปแล้วนาน 2 สัปดาห์ และพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ แต่หากไม่แน่ใจ ก็อาจลองตรวจซ้ำหลังจากนี้ดูค่ะ